10/05/2022 | Administración LocalMunicipal
Boiro
Anuncio de aprobación da oferta de emprego público de estabilización de 2022

ANUNCIO Asunto: oferta de emprego público de estabilización 2022 para a redución da temporalidade no emprego público no Concello de Boiro A Xunta de Goberno Local, por delegación da alcaldía (resolución da Alcaldía n.º 607/2019 do libro de decretos con data de 09/07/2019), en sesión ordinaria celebrada o 4 de maio de 2022, adoptou por unanimidade dos membros presentes o seguinte acordo: INTRODUCIÓN A Lei 20/2021, do 28 de decembro, de medidas urxentes para a redución da temporalidade no emprego público, ten por obxecto situar a taxa de temporalidade por debaixo do 8% no conxunto das Administracións Públicas. En base a este obxectivo fundamental, o Concello de Boiro, previa negociación sindical, chegou a un acordo na mesa xeral de negociación, acordo adoptado o 16 de marzo de 2022 por unanimidade de cada una das partes negociadoras, co que pretende acadar una taxa de temporalidade do 7,33% con esta oferta de emprego público. Por outra banda cúmprese o preceptuado no artigo 59 do Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público, xa que a materialización desta oferta de emprego público prevé que a porcentaxe dos efectivos totais do concello con algún tipo de discapacidade supere o 2%, situándose concretamente no 6%. Remitiuse a certificación á que se refire o artigo 2.7 da Lei 20/2021, á “Dirección General de Gasto de Personal del Ministerio de Hacienda”. As prazas obxecto desta oferta de emprego público cumpren os requisitos de natureza estrutural, estar ocupadas de xeito temporal e ininterrompidamente de acordo co previsto no artigo 2.1 da precitada norma, e non supoñen nin incremento de gasto, nin de efectivos. Esta oferta de emprego público para a estabilización aporta seguridade xurídica e transparencia de cara aos futuros procesos selectivos, pois cuantifica as prazas a convocar, e indica as características das mesmas. Polo exposto a Xunta de Goberno, por delegación da alcaldía (resolución da Alcaldía n.º 607/2019 do libro de decretos con data de 9/07/2019), ACORDA: Primeiro. –Aprobar a oferta de emprego público de estabilización 2022, para a redución da temporalidade no emprego público no Concello de Boiro. Segundo. –A Oferta distínguese en dúas partes, a primeira correspondente ao previsto no artigo 2.1 da Lei 20/2021 (Anexo I) e a segunda á estabilización de prazas de longa duración, disposición adicional sexta e oitava (Anexo II). Terceiro. –Publicar este acordo mediante anuncio no Boletín Oficial da Provincia de A Coruña. Cuarto. –Contra este acordo, que pon fin á vía administrativa, pódese interpoñer o recurso potestativo de reposición regulado nos artigos 52 da Lei 7/1985, de 2 de abril, Reguladora das Bases de Réxime Local, e 123 e seguintes da Lei 39/2015, do 1 de outubro, do Procedemento Administrativo Común das Administracións Públicas, ante o Alcalde no prazo dun mes a contar dende o día seguinte ao da publicación do anuncio no Boletín Oficial da Provincia, ou interpoñer recurso contencioso-administrativo ante o Xulgado do Contencioso-Administrativo de Santiago de Compostela, no prazo de dous meses (artigos 8, 14 e 46 da Lei 29/1998, de 13 de xullo, Reguladora da Xurisdición contencioso-administrativa), todo ilo sen prexuízo de que poida exercitar calquera outra actuación que estime pertinente para a defensa dos seus dereitos. ANEXO I ESTABILIZACIÓN EMPREGO TEMPORAL, artigo 2.1 da Lei 20/2021, do 28 de decembro, de medidas urxentes para a redución da temporalidade no emprego público ANEXO II ESTABILIZACIÓN EXCEPCIONAL DE EMPREGO TEMPORAL DE LONGA DURACIÓN, disposición adicional sexta da Lei 20/2021, do 28 de decembro, de medidas urxentes para a redución da temporalidade no emprego público (1) A referencia a grupo e subgrupo, en vez de ao grupo profesional ou categoría ven así establecido na RPT do Concello de Boiro (BOP da Coruña n.º 50, do 14/03/2018), e na Resolución do 12 de setembro de 2005, da Delegación Provincial da Coruña, pola que se dispón o rexistro, o depósito e a publicación, no Diario Oficial de Galicia, do convenio colectivo do Concello de Boiro (DOGA n.º 209, do 31 de outubro de 2005). TC: Tempo completo TP: Tempo parcial DI: Discapacidade intelectual OD: Outros tipos de discapacidade En Boiro, a 5 de maio de 2022. O alcalde José Ramón Romero García